recursal/SuperWikiNEXT-32B huggingface dataset:
***«Sømandssang»*** er et skillingstrykk av ukjent opprinnelse. Det fjerde verset i visa har et annet rimemønster enn resten. Her rimer første og tredje linje, og andre og fjerde. I resten av visa er det motsatt. Det kan tyde på at dette verset er kommet inn fra en annen vise. Elin Prøysen mener at visa muligens kan være dansk opprinnelig.

Teksten
-------

**1.**En sømands brud har bølgen kjær,  

det stolte hav hun fjernt og nær  

betragter som sin brudeseng  

og vugge for sin dreng.  

  

**2.**I vindens susen, stormens brag  

orkanens hyl om sjunkne vrag,  

hun hører kun sin elskers venn  

det bringer ham igjen.  

  

**3.**Ja stolt er sømands vilde liv  

naar elementer staar i kiv.  

Hans kamp imellom død og liv  

for ham er tidsfordriv.  

  

**4.**Det hvide kors i dugen rød  

staar for hans blik som farens hegn.  

Thi blod er varsel vel om død  

men korset frelsens tegn.  

  

**5.**Misund ei derfor sømands lod  

hans liv er som den lette baad  

der tumler om paa verdens hav  

thi bølgen blir hans grav.  

  

**6.**Men selv paa havets dype bund  

han priser end av hjertets grund  

den ven der tog han i sin favn  

og ga ham hedersnavn.

Kilder
------

* Sangene i våre hjerter, Elin Prøysen, Damm 2007
**Salomo og Saturn** er et angelsaksisk diskusjonsdikt som er bevart i en rekke tekstfragmenter. Saturn er portrettert som en trollmann som diskuterer med den vise kong Salomo.

Diktet er fremstilt i form av en dialog preget av gåter og hvor Salomo, den klokeste kongen av gamletestamentes Israel, og Saturn, den eldste av de eldre gudene i den romerske mytologien, skjønt identifisert i diktet som en prins av Kaldea (et område i det sydlige Mesopotamia). De utspør hverandre om bibelske emner og annet kunnskap fra middelalderen. Hele diktet er konkurranse i gåter mellom to gråskjeggede figurer, tilsvarende de norrøne diktene *Vaftrudnesmål* og *Alvismål*, og andre tilsvarende kvad i *Den eldre Edda*. I *Salomo og Saturn* er det kristen kunnskap som er kilden for gåtene, bildene er tatt fra en eksotisk gruppe, falne engler og benytter seg av Fader vår som en kampvelsignelse.

Verket eksisterer i tre versjoner: en prosaversjon i *Vercelliboken*, og to poetiske versjoner med bokstavrim, den ene (i Corpus Christi College ved University of Cambridge, manuskript «MS 422») har blitt innflettet i prosa.

En poetisk utgave benytter runer som en form for gåtefull stenografi og hvor runebokstavene står for ord i angelsaksisk som navngir dem. Fra dette vet vi noen av navnene til det utvidede settet med runer som ble brukt for å skrive angelsaksisk. Prosaversjonen har en gåte som følger: «Hvem oppfant bokstavene? Kjempene Mercurius» som er Odin. Angelsakserne identifiserte Merkur som tilsvarende med Odin ved at de begge hersket over onsdagen.

Referanser
----------

1. ↑  Ryan, J. S.: *Othin in England: Evidence from the Poetry for a Cult of Woden in Anglo-Saxon England Folklore*, Vol. 74, No. 3. (Autumn, 1963), sidene 460-480. Se side 476.

Eksterne lenker
---------------

* *Et av diktene fra Salomo og Saturn – på angelsaksisk (gammelengelsk)*

Portal: Litteratur
**Søndeled skole** ligger i tettstedet Søndeled i gamle Søndeled kommune (nå Risør kommune) i Aust-Agder fylke. Skolen ligger sentralt i Søndeled med Søndeled kirke som nærmeste nabo. Det går 101 elever på Søndeled skole og Trine Bergum er rektor ved skolen.

Søndeled skolekrets
-------------------

På Søndeled skole går det 132 elever fra 1-7 klasse som kommer fra tettstedet Søndeled, Moen, Røed, Ausland, Hødnebø, Akland, Moland, Homme, Sevik, Sørbø og helt ut til Gjernestangen.

Den nye Søndeled skole
----------------------

Bystyret i Risør kommune vedtokk i desember 2009 at det skulle bygges ny skole på Søndeled. Skolen skulle rivest, men grendehusdelen skulle bestå. Skolen skal antagelig være ferdig høsten 2013.

Skolens historie
----------------

Søndeled "nye" folkeskole ble bygd i 1967. Før dette lå det en annen skole, som var en stor hvitmalt bygning, med navn Søndeled folkeskole. I 1986 bygde skolen på med en grendehusdel, som brukest både til gymsal og grendehus (og to klasserom).

Kilder
------

* Søndeled skole sine nettsider.

|  |  |
| --- | --- |
| Oppslagsverk/autoritetsdata | Nasjonalt skoleregister **·** Brønnøysundregistrene
 |
**Salomon Smolianoff** (født mars 1899, død 1976) var en tysk/russisk falskmyntner og holocaustoverlevende som var en av hovedpersonenen i Operasjon Bernhard. I filmen *Falskmyntnerne i Sachsenhausen er han fremstilt under navnet «Salomon 'Sally' Sorowitsch»*

Liv
---

Salomon Smolianoff ble født av jødiske foreldre i russiske Krementsjuk i dagens Ukraina. Han studerte maling i Russland, men måtte forlate landet i 1922, da foreldrene hans var på tapende side i oktoberrevolusjonen. Han dro gjennom Europa, ble gift i Italia, og forsøkte å starte et nytt liv i Tyskland. Der traff han en falskmyntner, og slo også selv inn på denne banen. Da andre verdenskrig brøt ut var han etterlyst av politiet i flere europeiske land. og hadde dommer for falskmyntneri fra Nederland, Sverige og Tyskland. I 1939 ble han arrestert av Bernhard Krüger, den fremtidige SS Sturmbannführer og leder for Operasjon Bernhard. Han ble sendt til konsentrasjonsleiren Mauthausen, hvor han gjorde seg nyttig for vaktene ved å male portretter. Han ble i 1944 plukket ut til å være med i Operasjon Bernhard og overført til Sachsenhausen, og etterhvert til en leir ved Ebensee hvor han ble satt fri av amerikanske styrker 6. mai 1945. Etter dette mistet sporene etter Smolianoff i Europa, og han ble igjen etterlyst av politiet for falskmyntneri. Det blir og antatt at han forfalsket emigrasjonspapirer for jøder som ville flytte til Israel.
Salomon Smolianoff imigrerte til Uruguay, hvor han forfalsket russiske ikoner. Politiet i Uruguay kom på sporet av ham, og han flyttet derfor til Brasil, hvor han gikk inn i leketøysindustrien. Han døde i Argentina på 1960-tallet. Sine siste år skal han ha levd av «gjenoppdagede» gamle malerier

Referanser
----------

1. 1 2  Lawrence Malkin,
2. ↑  Lawrence Malkin, *Krueger's Men*, Little, Brown & Company,Pub, oktober 2006
3. 1 2  Etterlystplakat fra Interpol
4. ↑  Karl Markovics, i en artikkel i The Sydney Morning Herald, 9. mai 2008
5. ↑  Svaroy Yaron, Lawrence Malkin, *Hitler's Jewish Forgers*, Orion Publishing Group, Limited, ISBN 0304364576 , 2006
6. ↑  Adolf Burger (1989) *Akcia Bernhard: Obchod s miliónmi.* Bratislava.
7. ↑  Max Garcia, «Befreiung des KZ-Nebenlagers Ebensee: Neue historische Details.» *Zeitschrift des Zeitgeschichtemuseums Ebensee,* 1998.

Portal: Andre verdenskrig
Falklandsøyenes flagg siden 1999
Falklandsøyenes flagg 1948–1999
Handelsflagg
Flagg for Falklandsøyenes guvernør
**Falklandsøyenes flagg** er en britisk *Blue ensign* med territoriets våpenskjold i flaggets frie ende. Våpenet viser gjennom sauen til den viktigste næringsvegen på øyene. Videre viser det skipet *Desire*. Det var dette kaptein John Davis førte da han i 1592 oppdaget øyene. Flagget ble innført 28. september 1948 da det nåværende våpenskjoldet ble inntatt. Tidligere førte øyene våpen og flagg med en okse i våpenmerket. 

Fra flagget ble innført og fram til 1999 satt våpenmerket i en hvit skive. Dette var også tilfelle for de fleste andre særmerkede britiske flagg for kolonier. Tradisjonen med å sette våpenet på en hvit skive skal skyldes at den britiske marinens offisielle flaggbok, *Flags of all nations*, hadde for vane å vise merkene som satt i flaggene på en rund, hvit bakgrunn. Selv om dette bare var en illustrasjonsteknisk måte å vise merkene, ble det i praksis tolket som at hele skiven skulle være med i flagget. Framstillingen av flaggene ble endret med 1999-utgaven av *Flags of all nations*, da merkede britiske flagg nå ble framstilt med våpenet direkte mot flaggduken. For å bedre muligheten for identifikasjon ble også merkets størrelse økt.

Handelsflagg
------------

Med *The Merchant Shipping (Falkland Islands Colours) Order*, som trådte i kraft 25. januar 1999, fikk Falklandsøyene eget skipsregister. Skip registrert i dette fører som handelsflagg en *Red ensign* med Falklandsøyenes våpen i den frie enden av flaggduken. I loven illustreres flagget med våpenet på hvit skive. Dette er endret etter samme mønster som for andre britiske kolonier i og med 1999-utgaven av den offisielle britiske flaggboken *Flags of all nations*.

Guvernørens flagg
-----------------

Guvernøren, koloniens øverste myndighet og kronens representant, fører eget flagg etter samme modell som øvrige guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten.

Litteratur
----------

* Graham Bartram: *British Flags and Emblems*, 2004
* *BR20 Flags of all nations*, 1989 Edition, 1999 Revision, Ministry of Defence, 1999

Eksterne lenker
---------------

* The Merchant Shipping (Falkland Islands Colours) Order 1998

| * v
* d
* r
Søramerikanske flagg |
| --- |
| Selvstendige land | Argentina · Bolivia · Brasil · Chile · Colombia · Ecuador · Guyana · Paraguay · Peru · Surinam · Trinidad og Tobago · Uruguay · Venezuela |
| Territorier | Aruba · Bonaire · Curaçao · Falklandsøyene · Fransk Guyana · Sør-Georgia og Sør-Sandwichøyene |
Falklandssundet skiller de to hovedøyene på Falklandsøyene.
**Falklandssundet** (engelsk: *Falkland Sound*, spansk: *Estrecho de San Carlos*) er et sund på Falklandsøyene. Det strekker seg omkring 90 kilometer fra nordøst til sydvest og skiller de to hovedøyene Vest-Falkland og Øst-Falkland. Ved det nordlige innløpet er sundet på sitt smaleste med 4,3 kilometer bredde. Gjennom sundet varierer bredden mellom 5 - 20 km, og ved det sydlige innløpet er bredden rundt 14 km.

Navn
----

Kaptein John Strong på «Welfare» foretok de første registrerte innlandstigningene på begge sider av sundet 29. januar 1690. Han navnga sundet etter Anthony Cary, 5. vicomte av Falkland, og navnet ble først senere overført til øygruppen og de to hovedøyene. Det spanske navnet, *Estrecho de San Carlos*, henspiller til skipet «San Carlos» som besøkte øygruppen i 1768.

Geografi
--------

Det ligger en rekke øyer i sundet, blant annet Narrows Island, Great Island, Tyssen Islands og Swan Islands. Arch Islands og Eddystone Rock ligger henholdsvis ved den sørlige og nordlige enden.

Av bosetninger ved sundet finnes blant annet Ajax Bay, Port San Carlos og San Carlos på Øst-Falkland og Port Howard og Fox Bay på Vest-Falkland.

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
**Gullkalven**, opprinnelig kalt **Gullblyantspisseren**, er en konkurranse for norske elever og studenter ved skoler som underviser i kreativ kommunikasjon i Norge og utlandet. Konkurransen arrangeres hvert år av elever ved Westerdals Oslo School of Arts, Communication and Technology i Oslo. Konkurransen startet i 1990 da skolen var en rein reklameskole. Navnet «Gullblyantspisseren» henviste til Gullblyanten som er norgesmesterskapet i reklame for de etablerte reklamebyråene. 

Gullblyantspisseren skiftet navn til **Gullkalven** i 2007

Kategorier
----------

I 2006 hadde Gullblyantspisseren 24 kategorier for konkurrerende bidrag: 
Annonse,
Radio,
Direkte Markedsføring (DM),
Kampanje,
Ambient/Stunt,
Art Direction,
Åpen Tekst,
Reklametekst,
Messe/Stand,
Butikk,
Vindu,
Interiør,
Boards/Plakat,
Emballasjedesign,
Identitetsdesign,
Manus,
Reklamefilm,
Kortfilm fiksjon,
Dokumentar,
Musikkvideo,
Interaktivt,
Foto,
Illustrasjon,
Åpen klasse.

Tilleggspriser var «Aftenposten best jobbet» og «Puttiprisen»

I 2014 er konkurransen delt inn i 5 kategorier + èn åpen brief. Konkurransen blir arrangert av Gullkalven i samarbeid med noen av de største aktørene i kommunikasjonbransjen. Gullkalven har som mål å være den mest attraktive konkurransen for studenter og synliggjøre de beste ideene for kommunikasjonsbransjen. 

Briefene slippes 6.mars. Vinnerne kåres på prisutdelingen 28. Mai. Gullkalven er åpen for alle studenter i Norge, og norske studenter i utlandet – alt man trenger er en god idé, eller fire.

Årets Gullkalv
--------------

* 2007, André Gidoin og Morten Halvorsen
* 2008, Ulrik Solum Waagsether og Sindre Veseth Foss
* 2009, Hallvard Fjeldbraathen og Morten Halvorsen
* 2010, Julian Hagemann og Torkild Jarnholt
* 2011, Sindre Fosse Rosness og Bård Rostrup Gabrielsen
* 2012, Erik Grov Lysø og Ole Henrik Golf
* 2013, Thea Emanuelsen og Aleksander Erichsen
* 2014, Thea Tovshus og Christian Lindvik
* 2015, Alex Bjørne-Larsen og Aslak Aalberg
* 2016, Christoffer Rontén og Thea Breili
* 2017, Axel Bjørne-Larsen og Aslak Aalberg
* 2018, Mathias Sandvik, Sindre Johnstad og Sindre Øren
* 2019, Sollin Sæle, Per Berge Moe og Thorbjørn Havn
* 2020, Sebastian Pandonis, Folke Kühlhorn, Linn Stewart og Oskar Engman
* 2021, Sebastian Pandonis, Oskar Engman og Peter Holtze
* 2022, Jobo Engh, Jørgen Kjensli Moe og Michael Isaksen
* 2023, Frederik Feiler, Hauk Brochmann og Karoline Mikkelsen

Eksterne lenker
---------------

* Gullblyantspisserens hjemmeside
* Westerdals Oslo School of Arts, Communication and Technology sin hjemmeside

Portal: Kunst
**Eswatinis sentralbank** (swati: *Umntsholi Wemaswati*, engelsk: *Central Bank of Eswatini*) er sentralbanken i det sydafrikanske landet Eswatini. Den ble etablert i 1979.

Det er ingen lov som sikrer sentralbankens uavhengighet, og funksjonelt er den underlagt Finansdepartementet. Dens organisasjon er imidlertid uavhengig av regjeringen og Finansdepartementet. Den er selvstendig i utøvelsen av sine oppgaver, men plikter å rådføre seg med Finansdepartementet om saker som omhandler bl.a. valutakurs og lønninger til de ansatte.

Historie
--------

Swaziland fikk sin uavhengighet fra Storbritannia 6. september 1968. Den 22. mars 1974 vedtok Kongen med en kongelig anordning at et valutaråd (*Monetary Authority of Swaziland*), med oppstart 1. april. 18. juli 1979 ble et tillegg til den kongelige anordningen, som gjorde at Swazilands sentralbank overtok for valutarådet fra 20. juli 1979.

Målsettinger
------------

Sentralbanken skal bidra til Swazilands økonomiske utvikling, gjennom å bidra til pengestabilitet (lav inflasjon) og legge til rette for et stabilt og sunt økonomisk system. 

Målene er bl.a:

* jobbe for en sunn pengepolitikk
* styre landets pengepolitikk og forvalte landets valutareserver
* sikre en sikker og sunn finansnæring
* drive forskning innen det økonomiske feltet, særlig innen nasjonale og internasjonale pengepolitiske spørsmål
* utvikle og motivere en kompetent stab
* bidra til godt samarbeid med det nasjonale, regionale og internasjonale økonomiske samfunnet

Multilateral Monetary Area
--------------------------

Multilateral Monetary Area er den valutaunionen Swaziland er en del av, sammen Sør-Afrika, Lesotho og Namibia. Unionen har sitt utspring i *Rand Monetary Area* (RMA) som ble etablert i 1974. RMA ble reforhandlet i 1986, samtidig ble navnet endret til Common Monetary Area (CMA), og da Namibia ble medlem i 1992 endret valutaunionen navn til dagens navn, Multilateral Monetary Area.

Sentralbanksjef
---------------

Sentralbanksjef per november 2014 er Majozi Sithole. Han ble utnevnt 7. november 2013, og overtok da etter Martin Dlamini.

Referanser
----------

1. ↑  Swazilands sentralbank – *History of Central Bank of Swaziland* Arkivert 12. juni 2010 hos Wayback Machine.
2. ↑  Swazilands sentralbank – *Mission*  Arkivert 28. mars 2007 hos Wayback Machine.
3. ↑  World Institute for Development Economic Research – *Regionalization in Southern Africa* Arkivert 15. juni 2010 hos Wayback Machine. s. 14.
4. ↑  Swazilands sentralbank - *Our Board of Directors* Arkivert 14. juli 2014 hos Wayback Machine. besøkt 25. november 2014.
5. ↑  Times of Swaziland - *Majozi Sithole new centralbank governor*, besøkt 10. mai 2014.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
**TV-aksjonen 2014** ble arrangert av NRK til inntekt for Kirkens Nødhjelp. Aksjonen hadde mottoet «Vann forandrer alt», og de innsamlede midlene skulle brukes til å sikre tilgang på rent vann og trygge sanitære forhold i flere land i Afrika og Asia. Pengene skulle fordeles på åtte land: Tanzania, Etiopia, Haiti, Pakistan, Somalia, Afghanistan, Sudan og Sør-Sudan. Aksjonen ble arrangert søndag 19. oktober og var den 41. i rekken.

TV-aksjonen omtales gjerne som «verdens største dugnad», og målet er at rundt 100 000 bøssebærere skal besøke to millioner husstander i løpet av noen ettermiddagstimer. I tillegg legger lokale innsamlingskomitéer i de enkelte kretsene ned utallige timer med ulønnet arbeid i ukene og månedene i forkant av selve dagen. Hvert år holdes det også lokale kultur- og idrettsarrangement, basarer, loppemarkeder og auksjoner på grasrotnivå, for å samle inn penger og skape oppmerksomhet rundt formålet. For mange er det etter hvert «gått sport» i å finne nye og fantasifulle måter å samle inn penger på. Bygder og lokalsamfunn konkurrerer om hvem som klarer å samle inn mest penger per innbygger. Utsira er én av kommunene som er går igjen på listene over de mest giverglade lokalsamfunnene.

Se også
-------

* Drikkevann

Referanser
----------

1. ↑  «Blimed - Frivillige». TV-aksjonen. Arkivert fra originalen 17. juli 2014. Besøkt 19. oktober 2014.

Eksterne lenker
---------------

* NRKs nettsted om TV-aksjonen

| * v
* d
* r
TV-aksjonen |
| --- |
| 
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |
Krysskoblet oscillator med spole og kondensatorsvingekrets.
**Oscillator** er et mekanisk, akustisk el. elektrisk system som lager svingninger. Elektriske oscillatorer er viktige deler av radiosendere og mottakere og en rekke andre elektroniske apparater. 

Den enkleste, mekaniske oscillator er en masse holdt på plass av en elastisk fjær. Når massen flyttes litt, vil en kraft fra fjæren virke tilbake på den slik at massen snur i sin bevegelse og svinger tilbake. Hvis denne fjærkraften følger Hookes lov, vil bevegelsen være en svingning med fast frekvens og man har en harmonisk oscillator.

Man kan betrakte en elektrisk oscillator som en forsterkerkrets der noe av utgangssignalet går tilbake til forsterkerinngangen, men med en faseforskyvning, slik at det oppstår tilbakekobling. Kretsen inneholder ofte en svingekrets med komponenter som gir en bestemt frekvens. Ved behov for stabil og fast frekvens bygges oscillatoren ofte med et kvartskrystall.

En radiosender har ofte en oscillator som svinger på samme frekvens som skal brukes som bærebølge. I noen sendere benyttes frekvensmultiplikatorer som dobler frekvensen, eller signalet fra to oscillatorer blandes slik at den benyttede frekvensen er summen av de to oscillatorenes frekvens.

De aller fleste radiomottakere også i kommunikasjonsradioer fungerer som superheterodynmottaker. Dette innebærer at det er en såkalt lokaloscillator som lager en frekvens som blandes med antennesignalet og gir en differansefrekvens som er lett å behandle for å få ut lydsignalet som radiosenderen er modulert med. Derfor er det en frekvens som stråler ut fra alle radiomottakere som tilsvarer frekvensen i oscillatoren.

Referanser
----------

1. ↑  J.R. Lien og G. Løvhøiden, *Generell fysikk for universiteter og høyskoler, Bind 1*, Universitetsforlaget, Oslo (2001). ISBN 9788215000053.
2. ↑   F. Bugge, *Lærebok i Radio*, Aschehoug & Co. Oslo (1940).

Se også
-------

* Harmonisk oscillator
* Svingekrets
* Resonans
* Tilbakekobling

|  |  |
| --- | --- |
| Oppslagsverk/autoritetsdata | GND
 |
**TV-aksjonen 2015** var den 42. TV-aksjonen i rekken, og inntektene gikk til Regnskogfondet. Aksjonen ble avholdt søndag 18. oktober 2015, og hadde slagordet «Vi kan fortsatt redde regnskogen». Pengene skal fordeles til fem land for å redde regnskogen, samt å hjelpe de 260 millioner menneskene som bor i regnskogområdene. Brasil, Peru, Indonesia, Papua Ny-Guinea og Kongo er landene som fikk støtte. Tilsammen er det 444 000 km² regnskog som skal få støtte.

Utgifter
--------

Kostnadene for TV-aksjonen 2015 var på 38 millioner kroner, hvorav 19,5 millioner gikk til drift- og personalkostnader i et sekretariat oppnevnt av Regnskogfondet. 13 millioner til reklame, 1,8 millioner i reiseutgifter og NRK fikk betalt 3,7 millioner kroner for produksjon av selve TV-sendingen. NRK brukte i tillegg 4,6 millioner kroner til lønn, produksjon, utstyr og så videre. Tidligere var dette et beløp NRK fikk dekket, men de senere årene har de valgt å dekke dette selv.

Resultat
--------

Da TV-aksjonen gikk av lufta, var det samlet inn til sammen 182 millioner kroner. På auksjonen ble blant annet bassgitaren til den britiske artisten Sting solgt til en pris av 155 901 kroner. Erna Solberg donerte sin Real Madrid-trøye, som ble solgt for knapt 100 000 kroner. Det var over 100 000 bøssebærere ute og gikk for å samle inn penger til aksjonen.

Resultatet var det dårligste på ti år.

Se også
-------

* TV-aksjonen

Referanser
----------

1. ↑  «Dette er årets TV-aksjon». *Dette er årets TV-aksjon*. Arkivert fra originalen 16. oktober 2015. Besøkt 18. oktober 2015.
2. ↑  «TV-aksjonen 2015 til Regnskogfondet». *NRK*. Besøkt 18. oktober 2015.
3. ↑  «TV-aksjonen svir av 40 millioner kroner på «verdens største dugnad»». *Aftenposten*. Besøkt 18. oktober 2015.
4. 1 2  «TV-aksjonen samlet inn over 182 millioner kroner». *NRK*. Besøkt 19. oktober 2015.
5. ↑  «Jenny drar inn penger!». *NRK*. Besøkt 19. oktober 2015.
6. ↑  Nettavisen 19.10.2015

  


| * v
* d
* r
TV-aksjonen |
| --- |
| 
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |
**Oseana** er et kunst- og kultursenter i Os som ble åpnet 17. juni 2011. Senteret ble først påtenkt i 2007 som et kunstmuseum for Per Griegs kunstsamling, men gjennom et samarbeid med tidligere Os kommune, nå Bjørnafjorden kommune, ble det oppført som et multifunksjonelt kulturhus på 5800 kvadratmeter til over 200 millioner kroner. Hovedsalen har et modulbasert amfi med opptil 490 sitteplasser, som kan fjernes helt for å gi plass til 1200 ståplasser.

Bygningen, som er tegnet av Andreas Grieg, har en fasade mot Bjørnefjorden som er kledd med 463 kvadratmeter solceller, noe som ved oppføringen gjorde den til Norges største solcelleinstallasjon. Solcellemodulene, som har en virkningsgrad på 13,7 prosent, forventes å generere 42 000 kWt per år, og dermed dekke 20 prosent av byggets elektrisitetsbehov.
Kombinasjon med varmepumper skal gjøre bygget nesten selvforsynt med energi.

Senteret ble innviet med oppsettingen av «folkeoperaen» *HavFest* av Heidi Tronsmo og Glenn Erik Haugland.

Referanser
----------

1. ↑  Landro, Jan H. (17. juni 2011). «Se til Os!». Bergens Tidende.
2. 1 2 3  Hauge, Øystein (21. juni 2011). «Fragmenter av en investering». Bergens Tidende.
3. ↑  «European Solar Days 2011». Norsk Solenergiforening. Arkivert fra originalen 7. juli 2011.
4. ↑  «Klar til å fange sola». Byggaktuelt. 30. mars 2011. [*død lenke*]
5. ↑  Selvik, Espen (20. juni 2011). «Eventyropera i Os». Bergens Tidende.

|  |  |
| --- | --- |
| Oppslagsverk/autoritetsdata | VIAF
 |
**Guaiwei** (tradisjonell kinesisk: 怪味, forenklet kinesisk:怪味, pinyin: *Guài wèi*) er en krydderblanding innen Szechuankjøkkenet i kinesisk matlaging. Den er populær i Sichuan, men sjeldent benyttet utenfor denne provinsen, i motsetning til yuxiang, en annen av regionens kryddermiksturer. Guaiwei finnes i flere former, men kan i grunnen betraktes som en kombinasjon av *yuxiang* og *mala*-krydder med et stort innslag av sesam og sure ingredienser.

Forberedelsen av krydderblandeingene kan foretaes kaldt eller varmt, og da er de kalde blandinger sterkere og tyngre enn de varme som får et lettere preg.

Matretter
---------

Flere retter krydret med guaiwei har fått klrydderblandingens navn knyttet til seg. Det gjelder for eksempel:

* Guaiwei ji (怪味鸡: en kyllingrett
* Guaiwei dusi (怪味肚丝): en rett på grisemage
* Guaiwei niujian (怪味牛腱): en rett på biffskanke
* Guaiwei dou (怪味豆): Guaiwei favabønner, en snack

Referanser
----------

1. ↑   *怪味酱的做法*,

  


|  |  |
| --- | --- |
| Oppslagsverk/autoritetsdata | TasteAtlas
 |
Skjematisk snitt av et laftehus med sperretak.
En **sperre** er et skråstilt bærende ledd i en takkonstruksjon. Sperrer forekommer som regel parvis i et saltak, men kan også finnes enkeltvis i et pulttak. I et sperrepar er de øvre endene forbundet ved takets møne, mens de nedre endene er forbundet med husets langvegger eller takbjelker.

Et sperrepar kan inngå i et sperrebind, hvor de er forbundet med en horisontal bjelke og danner en stiv trekant. En horisontal hanebjelke eller andre ledd kan inngå i sperrebindet, som spenner fra langvegg til langvegg i huset. Denne takkonstruksjonen var vanlig i eldre byggeskikk i store deler av Europa. I Norge hadde kirker i middelalderen som regel sperrebind; i stavkirkene og noen kirker i murverk var sperrebindene uten strekkbjelke, men ble avstivet med *saksesperrer* (undersperrer), hanebjelker og andre konstruktive ledd. Sperrebind var også mye brukt i bymessig bebyggelse i Norge, og er fremdeles den mest brukte takkonstruksjonen i småhus.

I eldre norsk byggeskikk, særlig på Vestlandet, hadde hus i lafteverk eller grindverk ofte rene sperretak, hvor sperrene var forbundet med stavlegjer øverst i langveggene. Veggene ble da utsatt for et kraftig sidetrykk, som ble motvirket ved å legge inn beter eller strekkbjelker i konstruksjonen.

På Østlandet var åstak vanligere, med takbærende åser fra gavl til gavl. Mange steder ble taket båret av sperrer som øverst i mønet var festet til en mønsås. Andre steder ble sperrene også understøttet av *sideåser*.

Se også
-------

* Tak
* Sperrebind
* Ås (huskonstruksjon)

Litteratur
----------

* Gunnarsjaa, Arne (2007). *Arkitekturleksikon*. Oslo: Abstrakt Forlag AS. s. 720. ISBN 978-82-7935-197-9.
* Volmer, Lutz og W.Haio Zimmermann (2012): *Glossary of Prehistoric and Historic Timber Buildings*. Verlag Marie Leidorf GmbH, Rahden. ISBN 978-3-86757-333-7

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
**UpToDate** er et selskap i Wolters Kluwer Health avdeling av Wolters Kluwer. Hovedproduktet er et digitalt oppslagsverk for leger. UpToDate er kjøpt fri for alle i Norge av Helsebiblioteket.

Oppslagsverket inkluderer en samling av medisinsk og pasientinformasjon, tilgang til Lexi-comp legemiddelmonografier og en rekke medisinske kalkulatorer.

UpToDate blir markedsført som en evidensbasert klinisk ressurs, og forlaget hevder at det har blitt skrevet med over 5700 leger som forfattere, redaktører og peer reviewere. UpToDate er tilgjengelig via internett og offline på personlige datamaskiner eller mobile enheter. Offline-versjon (appen) er ikke frikjøpt for norske brukere.

Selskapet ble lansert i 1992 av Dr. Burton D. Rose sammen med Dr. Joseph Rush, og det ble den første tiden drevet fra Dr. Roses hjem. De startet med nefrologi og har siden lagt til over tjue andre spesialiteter.

Se også
-------

* Legevakthåndboken
* eMedicine
* Norsk Elektronisk Legehåndbok (NEL)

Eksterne lenker
---------------

* UpToDate hjemmeside
* Helsebibliotekets oppslagsverk

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
**Antonio Giovanni Battista Delfo Bellini** (født 13. januar 1900 i Genova, død 11. september 1953) var en italiensk fotballspiller som deltok i de olympiske leker 1928 i Amsterdam.

Bellini vant en olympisk bronsemedalje i fotball under sommer-OL 1928 i Amsterdam. Han var med på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3.

Han spilte åtte landskamper for Italias herrelandslag i fotball 1924–27.

OL-medaljer
-----------

* Bronse 1928 Nederlands flagg Amsterdam - Bronse i fotball Italias flagg Italia

Eksterne lenker
---------------

* (en) Delfo Bellini – Olympedia Rediger på Wikidata

* (en) Delfo Bellini – Sports-Reference (OL-resultater – arkivert) Rediger på Wikidata

* (en) Delfo Bellini – databaseOlympics.com (arkivert) Rediger på Wikidata

* (it) Delfo Bellini – Italias olympiske komité Rediger på Wikidata

* (en) Delfo Bellini – FIFA Rediger på Wikidata

* (en) Delfo Bellini – Transfermarkt Rediger på Wikidata

* (en) Delfo Bellini – national-football-teams.com Rediger på Wikidata

* (en) Delfo Bellini – WorldFootball.net Rediger på Wikidata

* (en) Delfo Bellini – FootballDatabase.eu Rediger på Wikidata

* (en) Delfo Bellini – EU-Football.info Rediger på Wikidata
**Maski** er en landsby og et arkeologisk funnsted i distriktet Raichur i delstaten Karnataka i India. Stedet ligger på Deccan-platået ved elven Maski, som er en sideelv til Tungabhadra. 

Ashoka-innskriften frå Maski
I januar 1915 ble en innskrift av Ashoka, keiser av Mauryariket mellom 272 f.Kr. og 232 f.Kr. funnet i Maski. Funnet ble gjort av en gruveingeniør. Innskriften består av åtte linjer, hugget inn i en steinblokk ved inngangen til en hule. Innholdet var kjent fra før, men det var første gang man fant en innskrift der keiserens navn ble direkte nevnt, slik at man kunne bekrefte at innskrifter funnet andre steder også viser til keiseren.

Stedet ble på 1930-tallet undersøkt av staten Hyderabads Archaeological Department.

Maski har også spor etter gruvedrift og smeltevirksomhet og det er funnet tegn på at det ble drevet handel med metaller.

Referanser
----------

1. ↑  L. Rice: «The New Asoka Edict at Maski», *Journal of the Royal Asiatic Society (New Series)*, bd. 48, oktober 1916, s. 838–839.
2. ↑  A. Hydari: *Hyderabad State. A Souvenir*[*død lenke*], Hyderabad: Government Central Press, 1938, s. 20.
3. ↑  Burton Stein: *History of India*, andre utgave, Chichester: Wiley-Blackwell, 2010, s. 78.

  


|  |  |
| --- | --- |
| Oppslagsverk/autoritetsdata | GeoNames
 |
**Socket 478** (også kjent som **mPGA478** eller **mPGA478B**) er en prosessorsokkel med 478 kontaktpunkter brukt for Intels Pentium 4 og Celeron series prosessorer.

Socket 478 ble lansert med Northwood core-prosessorer for å konkurrere med AMDs 462-pinner Socket A og Athlon XP prosessorer. Socket 478 skulle være en erstatning for Socket 423, en Willamette-basert prosessorsokkel som var på markedet i en kort periode. Ble faset ut etter lanseringen av LGA 775.

Tekniske spesifikasjoner
------------------------

Socket 478 ble brukt for alle Northwood Pentium 4-prosessorer Celeron-prosessorer. Den støttet Prescott Pentium 4-prosessorer og alle Willamette Celeron-prosessorer, sammen med mange Willamette-serie Pentium 4-prosessorer. Socket 478 støttet også den nyere Prescott-baserte Celeron D-prosessoren og tidlige Pentium 4 Extreme Edition prosessorer med 2MB L3 Hurtigminne.

Celeron D-prosessorer var også tilgjengelige for Socket 478 og var de siste prosessorene for sokkelen.

Referanser
----------

1. ↑
***Up Romance Road*** er en amerikansk stumfilm fra 1918, regissert av Henry King.

Handling
--------

Gregory Thorne og Marta Milbanke er forlovet. Fedrene deres er skipseiere og millionærer. Gregorys forsøk på å injisere litt spenning i tilværelsen deres er resultatløse. Men når Mr. Milbanke mottar et anonymt brev som truer med katastrofe for hans hjem og formue hvis han tillater en skipslast med forsyninger for de allierte styrkene å forlate bryggen, ser den unge mannen en mulighet til å skape eventyr som han hadde lengtet etter.

Gregory forteller derfor Mr. Milbanke at han vet hvem som har skrevet brevet, men at han ikke vil røpe personens identitet. Gregory, som mistenker grev Hilgar Eckstrom å stå bak, får beskjed om at han straks må avslutte forlovelsen med Marta. Men Eckstroms håndlangere kidnapper Marta. Gregory, som forsøker å følge etter dem, blir også tatt til fange. De blir holdt som gissel, men Gregory legger snart en plan for å overliste Eckstrom og gjengen hans.

Skuespillere
------------

* William Russell som Gregory Thorne
* Charlotte Burton som Marta Millbanke
* John Burton som Samuel Thorne
* Joseph Belmont som Thomas Millbanke
* Carl Stockdale som Grev Hilgar Eckstrom
* Emma Kluge som Mrs. Millbanke
* Claire Du Brey som Hilda

Referanser
----------

1. ↑  UP ROMANCE ROAD

Eksterne lenker
---------------

* (en) *Up Romance Road* på Internet Movie Database Rediger på Wikidata

* (en) *Up Romance Road* på AllMovie Rediger på Wikidata

* (en) *Up Romance Road* på Silent Era Rediger på Wikidata
**Sør-Koreas fotballforbund** (engelsk: Korea Football Association (KFA), koreansk: 대한 축구 협회; hanja: 大韓蹴球協會; RR: Daehan Chukgu Hyeophoe; MR: Taehan Ch'ukgu Hyǒphoe) er det FIFA-tilknyttede fotballforbundet i Sør-Korea. Koreas første fotballforbund var **Joseon Football Association** (조선 축구 협회/朝鮮蹴球協會), etablert 19. september 1933.
Park Seung-bin var forbundets første president. I tidligere tider eksisterte det et koreansk ballspill som het *chuk-guk*, som er svært likt dagens fotballspill. Det moderne fotballspillet ble først introdusert til Korea i 1882 da et britisk fotballag spilte en kamp mens båten de arbeidet på lå ved kai i Incheon.

I 1921 ble den første koreanske fotballturneringen holdt, mens i 1928 ble *The Korea Football Association* etablert, som anses som starten på dagens organisasjon. Organisasjonen ble reetablert i 1948 som en følge av etableringen av Republikken Korea. En fikk FIFA-medlemskap senere samme år, og fra 1954 i Asian Football Confederation.

I internasjonale sammenhenger konkurrerer Sør-Koreas herrelandslag i fotball under navnet *Korea Republic* eller bare *Korea*, mens Nord-Koreas herrelandslag i fotball konkurrerer som *Korea DPR*.

Landslag
--------

* Sør-Koreas kvinnelandslag i fotball
* Sør-Koreas herrelandslag i fotball

Serier
------

### Menn

* K-League, etablert i 1983, toppserien.
* Korea National League (tidligere K2 League), etablert i 2003.
* K3 League, etablert i 2007.

### Kvinner

* WK-League, etablert i 2009.

Se også
-------

* Nord-Koreas fotballforbund

Referanser
----------

1. ↑  No,764 : 세계축구와 한국축구 역사 ② Arkivert 24. mai 2003 hos Wayback Machine.
2. ↑  경영]대한축구협회 조직구조분석Arkivert 22. august 2011 hos Wayback Machine.
3. 1 2  Official Home of Asian Football - Korea Republic

Eksterne lenker
---------------

* Offisielt nettsted Rediger på Wikidata
* K-League (koreansk)
* AFC Online
* FIFA Online Arkivert 7. april 2009 hos Wayback Machine.

Portal: Korea
**Maskindrift AS** var et norsk maskinentreprenørselskap som startet sin virksomhet tidlig på 1960-tallet under navnet Strømmen Maskindrift AS. Selskapets virksomhet var salg av entreprenørtjenester med hovedvekt på gravearbeider, legging av rør samt veibygging. Eiere ved selskapsstiftelsen var John Dramstad, Petter Sandbekklien og Walter Holm med en tredjedels eierandel hver.

Den største kundegruppen til Maskindrift AS har vært kommunene i regionene Oslo/Akershus, (RA2) og Nedre Romerike Vannverk og har deltatt i mange av de store veiutbyggingene på Østlandet. I tillegg tok selskapet også på seg oppdrag med utgraving av tomter for private utbyggerselskaper.

Maskindrift AS ble kjøpt opp av Walter Holm mot slutten av 1980-tallet og solgt videre til VA Drill/Pål H. Henriksen og svenske Peab på slutten av 1990-tallet. Maskindrift og den avdøde eieren av selskapet, Walter Holm, ble gransket av Økokrim i forbindelse med den såkalte vannverkssaken på Romerike.

Eksterne lenker
---------------

* Direkte lenke til granskningsrapporten
* «Det kan være penger gjemt et sted», artikkel om «Vannverkssaken», *Aftenposten*, 25. januar 2010
**Upendra Yadav** (født 1959? i landsbyen Bhagbatpur, Saptari) er lederen av protestorganisasjonen Madhesi Janaadhikar Forum – MJF, som er aktiv i Nepals østlige Tarai, grensedistriktet mot India.

Kandidat for UML i 1961
-----------------------

U. Yadav stilte til parlamentet for det store, moderate kommunistpartiet UML i Sunsari-distriktets valgkrets nr. 4 ved valget i 1991. Han fikk 21%, mot den seirende kandidaten fra Nepals Kongressparti som fikk 58%.

Yadav kritiserte partiledelsen fordi han mente han ble tilbudt et valgdistrikt der han var sikker på å tape, og fikk mindre støtte fra partiet til valgpropaganda fordi han var madhesi.

Samarbeid med NKP (Maobadi)
---------------------------

Etter at han hadde vært politisk passiv noen år, startet han organisasjonen MJF, opprinnelig som *Institute for Madhes Intellectual Political Studies*, en organisasjon som vakte liten oppmerksomhet.

Han begynte å samarbeide med NKP (Maobadi). Det er ikke kjent om han var partimedlem, men han samarbeida blant annet nært med NKP (M)s viktigste madhesi-leder Matrika Prasad Yadav.

Da maoistlederne *Matrika Prasad Yadav* og *Suresh Ale Magar* i 2004 ble arrestert i Delhi i India, var Upendra Yadav sammen med dem.

Mens de to kjente NKP (M)-lederne ble overført til Nepal, der de ble satt i fengsel, var det i første omgang ukjent hva som skjedde med Upendra Yadav. Det viste seg seinere at indisk politi hadde beholdt ham, for så å sette ham fri.

Yadav har seinere hevdet at Ram Raja Prasad Singh brukte sin innflytelse for å få ham løslatt.

Episoden førte til at Upendra Yadav ble anklaget av folk fra NKP (M) for å ha gått i tjeneste hos det indiske politiet. Fra nå av ble det brudd mellom Upendra Yadav og NKP (M).

Kontakter med hinduiske organisasjoner
--------------------------------------

U. Yadav kom nå i nærmere kontakt med ekstreme hinduiske nasjonalister i India, blant annet organisasjonen *Rastriya Swayamsewak Sangh* (RSS) som ga støtte til MJFs virksomhet.

Etter seieren i demokratiopprøret Jana Andolan 2006, var det store forventninger i Tarai om slutt på den langvarige diskrimineringa av madhesi-befolkninga fra Kathmandu, og innføring av regionalt selvstyre.

19. november 2006 deltok U. Yadav sammen med ledere fra det indiske RSS og nepalske monarkister på et monarkistisk, hinduistisk møte i *Gorakhpatra* i India. Møtet vedtok å starte en kampanje for et hinduisk monarki i Nepal.

Opprøret i Østre Tarai januar–februar 2007
------------------------------------------

Da Nepals overgangsgrunnlov 2007 ble vedtatt den 15. januar 2007 uten at regionalt sjølstyre var innført, gikk Upendra Yadav i spissen for demonstrasjoner, der han blant annet brente en kopi av den nye grunnloven offentlig.

Dette ble starten på omfattende demonstrasjoner i det østlige Tarai, som ledet til at Nepals regjering i slutten av januar sa seg villig til å forhandle med MJF og U. Yadav.

Av yrke er Upendra Yadav college-lærer i Sunsari-distriktet.

|  |  |
| --- | --- |
| Oppslagsverk/autoritetsdata | BBC Things
 |
MELK
**MELK** er et kunstnerdrevet visningsrom i Oslo for ny skandinavisk fotografi etablert av kunstnerne Behzad Farazollahi og Bjarne Bare.

Visningsrommet ble opprettet i september 2009 og har hovedfokus på unge talenter innenfor kunstfotografi i Skandinavia.

I dag drives galleriet av Behzad Farazollahi og Christian Tunge, med jevnlige utstillinger i galleriet samt som kuratorgruppe ved større kunstinstitusjoner og messer.

Siden etableringen i 2009 har MELK vist og produsert over 60 separatutstillinger i egne lokaler og 7 gruppeutstillinger ved andre institusjoner og gallerier.

Gruppeutstillinger og publikasjoner
-----------------------------------

I 2015 var MELK ved Behzad Farazollahi og Bjarne Bare redaktører for boken *New Scandinavian Photography*(Black Dog Publishing, 2015)

I 2020 var MELK ved Behzad Farazollahi og Christian Tunge, sammen med Susanne Østby Sæther kurator for New Visions – den første triennalen for fotografi og nye medier på Henie Onstad Kunstsenter.

I forbindelse med New Visions var MELK redaktører for boken *Why Photography?* (Skira Editore, 2020).

Kunstnere med utstillinger på MELK
----------------------------------

* Morten Andenæs
* Johan Bergström
* Marius Ektvedt
* Espen Dietrichson
* Thora Dolven Balke
* Espen Gleditsch
* Katinka Goldberg
* Linda Hofvander
* Nicolai Howalt
* Sveinn Fannar Jóhannsson
* Mattias F. Josefsson
* Tony Kristensson
* Mårten Lange
* Ingvild Langgård
* Geir Moseid
* Linn Pedersen
* Lutz-Rainer Müller
* Ola Rindal
* Johan Rosenmunthe
* Signe Vad
* Emil Salto
* Lina Scheynius
* David Schoerner
* Trine Søndergaard
* Marthe Elise Stramrud
* Verena Winkelmann
* Oscar Qvale
* Stian Ådlandsvik

Referanser
----------

1. ↑  «New Scandinavian Photography». Besøkt 15. april 2023.

Eksterne lenker
---------------

* (en) Offisielt nettsted Rediger på Wikidata
* (no) Omtale av utstilling på nettstedet Kunstkritikk.no

Portal: Kunst
Maskeradekostymer i Karnevalet i Venezia
Venziansk maske fra Verona, Italia.
En **maskerade** er en festlig begivenhet der deltakerne opptrer med maske og tilhørende kostyme, og dermed inkognito. Ordet maskerade brukes om hele antrekket, ikke bare ansiktsmasken. Den vanligste formen er maskeradeball, men mange steder finner en maskering som del av et karneval med opptog og parader, der Venezia-karnevalet er mest kjent.

Bruk av masker har en lang tradisjon i gamle kulturer. Ved de gamle grekernes festivaler til ære for Dionysus ble det festet i store masker.

Frem til puritanerne stengte teatrene i England i 1642 var *masque* regnet som den høyeste kunstformen. Handlingen var ofte klassisk eller allegoriske tema, og etterpå ble tilskuerne invitert til å danse. Masque er idag kanskje det minst kjente av tidens kunstformer, da lite dokumentasjon har blitt overlevert, det er få tekster og musikken var ikke nedtegnet. Masque foranlediget fremveksten av engelsk opera. Se også ridotto.

Maskerader forekommer i flere operaer og operetter, hvor den mest kjente er «Maskeballet» av Giuseppe Verdi. Handlingen bygger på en sann hendelse i Stockholm 16. mars 1792, der kong Gustav III av Sverige ble myrdet under en maskerade i Stockholmsoperaen. Ved Operaball stiller publikum ofte med masker under selve forestillingen, med tilhørende opptog og dans.

* Ludvig XIV i hovedrollen som Apollo i Ballet royal de la nuit 1653Ludvig XIV i hovedrollen som Apollo i *Ballet royal de la nuit* 1653
* Fra et maskeball i Paris 1843Fra et maskeball i Paris 1843
* Maskeverksted i Paris ved karnevalet, 1897Maskeverksted i Paris ved karnevalet, 1897

Referanser
----------

1. ↑  Illuastrasjon fra *Les rues de Paris ancien et moderne. 358-1843, origine et histoire. Monuments, costumes, mœurs, chroniques et traditions* av Louis Lurine... illustrert av Gavarni, Daumier, Célestin Nanteuil... utgitt av G. Kugelmann Paris 1843.
2. ↑  *Le Petit Parisien, supplément littéraire illustré*, 14 février 1897 (détail)

|  |  |
| --- | --- |
| Oppslagsverk/autoritetsdata | Store norske leksikon **·** Gyldendals Teaterleksikon
 |
**Melkefeber** er en sykdom som kan ramme sau.

Forekomst
---------

Helst i det siste ukene før eller dagene etter lammingen. Søyer med flere lam eller i stressede flokker kan også få sykdommen senere.

Symptom
-------

Søyen slutter å spise, får stive bevegelser, blir kald i ørene og problem med å få av seg urin og avføring. Blir etter en stund ustø med skjelving og rykninger i muskulaturen, særlig i skulderpartiet. Søyen kan virke "full" utfra bevegelsene. Senere legger den seg ned, blir slapp og døsig, surkler i nesen og det renner ut slim og grønn væske fra munn og nese. Vommen blåser seg ofte opp. Uten behandling dør søyen, oftest innen ett døgn.

Årsak
-----

Store mengder kalsium går med til å bygge opp fosterets skjelett. Etter lamming taper så søyen mer kalsium gjennom melken. Mye av dette kalsiumet tar søyen fra eget skjelett. Bi-skjoldbruskkjertelen som regulerer denne transporten greier ikke alltid å omstille seg raskt nok. Ellers er årsaksforholdet fremdeles uklart. (Per 1989) Mange stressfaktorer ser ut til å disponere for brått kalsiumfall i blodet hos sau. Eksempel er endring i fôret og kulde etter klipping.

Behandling
----------

Behandling med kalsium er stort sett effektivt. Resultatet er best ved tidlig behandling. Tilbakefall kan komme, timer eller dager etter behandlingen. Kommer behandlingen for sent, kan den være virkningsløs.

Forebygging
-----------

Unngå å stresse søyen. Klipping før lamming bør unngås, spesielt når det er kaldt. Stabile miljøforhold og jevn, riktig fôring i drektighetstiden er viktig. Vitamin D spiller en viktig rolle i reguleringen av kalsiumnivået i sauens kropp. Siden D-vitamin dannes når huden utsettes for sollys, anbefales det å slippe søyene ut i solen noen timer for å forebygge melkefeber. Denne tidlige eksponeringen for sollys minsker også risikoen for at søyenes jur skal bli solbrente når det slippes ut på beite.

Litteratur
----------

* Arne Maurtvedt (redaktør), Saueboka, 1989 Landbruksforlaget. ISBN 82-529-1219-2

Referanser
----------

1. ↑  Få sauene ut i sola og forebygg mjølkefeber – Leif Trygve Berg –